
A V I Z

asupra proiectului de Lege pentru aprobarea Ordonanţei de urgenţă a Guvernului nr.4/2001 privind scutirea temporară de la plata drepturilor de import şi a comisionului vamal pentru unele bunuri provenite din import.



În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, în procedură de urgenţă, cu proiectul de  Lege pentru aprobarea Ordonanţei de urgenţă a Guvernului nr.4/2001 privind scutirea temporară de la plata drepturilor de import şi a comisionului vamal pentru unele bunuri provenite din import, trimis cu adresa nr.7 din 15 ianuarie 2001, înregistrată sub nr.130/XVIII/11 din 15 ianuarie 2001.



Potrivit prevederilor art.57 din Regulamentul Camerei Deputaţilor, comisia a dezbătut proiectul de lege  menţionat mai sus în şedinţa din  16  ianuarie 2001.



În conformitate cu prevederile art.55 pct.11 din Regulamentul Camerei Deputaţilor, membrii comisiei au examinat proiectul de lege, supus dezbaterii şi avizării, sub aspectul constituţionalităţii şi au hotărât, cu majoritate de voturi avizarea favorabilă a acestuia.



În timpul dezbaterilor, domnul deputat Vasile Moiş, în numele Grupului  parlamentar al Partidului România Mare, a propus amendarea  proiectului de lege pe aspecte de oportunitate. Amendamentul formulat este de competenţa Comisiei pentru buget, finanţe şi bănci, sesizată în fond. 



În raport de obiectul şi conţinutul său, proiectul de lege face parte din categoria legilor ordinare.
                   PREŞEDINTE,                                   SECRETAR,

                 Ionel OLTEANU                           Carmen DUMITRIU

Consilier

Diaconu Dumitra

